ત્યાર પછી મીરાબહેન મરચન્ટનો પરિચય મનીષાબહેન પંડ્યાએ આપ્યો હતો અને સૌની હાજરીમાં તેમને એવોર્ડ આપીને સન્માનિત કરાયા હતા તેમ જ મહેન્દ્રભાઈ મહેતા વતી તેમના દીકરી કલાબહેને તેમને સૌપ્રથમ આજીવન એચીવમેન્ટ એવોર્ડ સ્વીકાર્યો હતો. બે એરિયાના સ્થાનિક કલાકારોમાં અગ્રણી આનલ અંજારિયાએ નાની બાળાઓ દ્વારા સુંદર સંગીતની મહેફિલ યોજી હતી, જેમાં રાષ્ટ્રીય કવિ ઝવેરચંદ મેઘાણીનાં લોકગીતોએ રંગ જમાવ્યો હતો. ‘મન મોર બની થનગાટ કરે’, ‘અમે પીધો કસુંબીનો રંગ – ઓ રાજ અમે’ વગેરે ગીતોથી સૌ ભાવવિભોર બની ગયા હતા.